Γιούλια Σαμοΐλοβα

Η Γιούλια Ολέγκοβνα Σαμοΐλοβα (γεν. 7 Απριλίου 1989), πολλές φορές αναφέρεται και ως Τζούλια Σαμοΐλοβα, είναι Ρωσίδα τραγουδίστρια και συνθέτρια. Εκπροσώπησε τη Ρωσία στη Διαγωνισμό Τραγουδιού Eurovision 2018. Θα εκπροσωπούσε τη χώρα της και στον διαγωνισμό του 2017, ωστόσο η Ρωσία αποχώρησε από αυτόν, εξαιτίας της απαγόρευσης εισόδου της Σαμοΐλοβα στην Ουκρανία.

Καριέρα
Η Σαμοΐλοβα επιλέχθηκε στις 12 Μαρτίου 2017 να εκπροσωπήσει τη Ρωσία στη Eurovision 2017, στην ουκρανική πρωτεύουσα, Κίεβο, με το τραγούδι "Flame Is Burning". Στις 13 Μαρτίου 2017, η Υπηρεσία Ασφάλειας της Ουκρανίας ανακοίνωσε ότι είναι πολύ πιθανό να απαγορεύσουν τη Γιούλια να εισέλθει στη Ουκρανία, λόγω της επίσκεψής της στην Κριμαία το 2015 - μια περιοχή που ήταν προσαρτημένη στη Ρωσία το 2014.Ukraine investigates Russia's newly chosen Eurovision candidate, Deutsche Welle (13 Μαρτίου 2017) Σύμφωνα με τον ουκρανικό νόμο, η είσοδος στην Κριμαία μέσω Ρωσίας είναι παράνομη. Η Σαμοΐλοβα δήλωσε ότι έπαιξε στην Κριμαία το 2015.Russia strikes provocative note for Eurovision in Ukraine, The Guardian (13 Μαρτίου 2017) Στις 22 Μαρτίου 2017, η Υπηρεσία Ασφάλειας της Ουκρανίας απαγόρευσε τη Σαμοΐλοβα να εισέλθει στην Ουκρανία για τρία χρόνια για παραβίαση της νομοθεσίας της Ουκρανίας.

Στον διαγωνισμό τραγουδιού της Eurovision του 2018 στη Λισαβόνα τραγούδησε το τραγούδι "I Won't Break", το οποίο όμως δεν προκρίθηκε στον τελικό του διαγωνισμού.

Παραπομπές

Επιπλέον σύνδεσμοι


Κατηγορία:Ρωσίδες τραγουδίστριες
Κατηγορία:Ρώσοι συνθέτες
Κατηγορία:Διαγωνισμός Τραγουδιού Eurovision 2017
Κατηγορία:Συμμετέχοντες στο διαγωνισμό τραγουδιού Eurovision με τη Ρωσία
Κατηγορία:Συμμετέχοντες στη Eurovision